خاریجی ایشلر ناظیری مولود چاووش اوغلو تورکیه-‌نین دوغو آغ دنیزیندکی ماراق‌لارینی ابدی قوروماغا داوام ائدجگینی بیلدیریب.
مولود چاووش اوغلو رسمی گؤروش‌لر کئچیرمک اوچون گئتدیگی مالتا-دا آوروپا بیرلیگی‌نین خاریجی ایشلر و تهلوکه‌سیزلیک سیاستی عذره عالی نماینده‌سی جوزپ بورل ایله گؤروشوب.
ناظیر چاووش اوغلو گؤروش باره‌ده  توییتر-ده کی شرحینده دئییب:
"آوروپا بیرلیگی ایله موناسیبت‌لریمیزه بعضی عضو دؤولت‌لر طرفیندن مانع اولونماسینا ایجازه وئریلمه‌مه‌لی‌دیر. کؤچ مسئله سینده آوروپا بیرلیگی وعدلرینی یئرینه یئتیرمه‌لی‌دیر. تورکیه دوغو آغ دنیزینده کی ماراق‌لارینی ابدی قوروماغا داوام ائده‌جک". دیگر طرف‌دن، چاووش اوغلو مالتا پرزیدنتی جورج ویلیام ولا طرفیندن قبول ائدیلیب.
چاووش اوغلو بو باره‌ده  توییتر ده ائتدیگی پایلاشمادا "پرزیدنتیمیز رجب طیب اردوغانین خوش آرزولارینی ولایا چاتدیردیق. مالتا-نین خاریجی ایشلر ناظیری اولدوغو زامان ایمضا‌لانان موقاویله‌لر موناسیبت‌لریمیزین اینکیشافینا اهمیت‌لی تحفه وئردی. لیبی-ده کی بحران و نیظام‌سیز کوچ مسئله سینده مالتا ایله امکداش‌لیق ائدجییک" ایفاده‌لرینی ایشله‌دیب.
